Murat se je vojskoval z močnim Karamanskim emiratom (turško: "Karamanoğlu") v jugovzhodni osrednji Anatoliji ter s Srbi, Bolgari in Madžari na Balkanu. Njegov prodor v Evropo je poskušala ustaviti krščanska koalicijska vojska na čelu z madžarskim kraljem Ludvikom I. Anžuvincem (1342-1382). 26. septembra 1371 je prišlo do bitke na Marici, v kateri je turška vojska pod poveljstvom prvega rumelijskega beglerbega Lala Şâhin paše porazila združeno srbsko in bolgarsko vojsko pod poveljstvom srbskega prilepskega kralja Vukašina in njegovega brata Uglješe Mrnjavčevića. Po bitki so tudi Vukašina prisilili k plačevanju davka. Leta 1386 je prišlo bitke pri Pločniku, v kateri so Turki ponovno porazili Srbe, tokrat pod poveljstvom kneza Lazarja Hrebeljanovića.